CELEX: 32010R0914
Language: et
Date: 2010-10-12 00:00:00
Title: Komisjoni määrus (EL) nr 914/2010, 12. oktoober 2010 , millega muudetakse määruse (EL) nr 37/2010 (mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi) lisa aine naatriumsalitsülaat osas  EMPs kohaldatav tekst

13.10.2010   
            
            
               ET
            
            
               Euroopa Liidu Teataja
            
            
               L 269/5
            
         KOMISJONI MÄÄRUS (EL) nr 914/2010,
   12. oktoober 2010,
   millega muudetakse määruse (EL) nr 37/2010 (mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi) lisa aine naatriumsalitsülaat osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 6. mai 2009. aasta määrust (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004, (1) eriti selle artiklit 14 koostoimes artikliga 17,
   võttes arvesse Euroopa Ravimiameti arvamust, mille on sõnastanud veterinaarravimite komitee,
   ning arvestades järgmist:
   
               (1)
            
            
               Euroopa Liidus toiduloomade veterinaarravimites või loomakasvatuses kasutatavates biotsiidides kasutamiseks ettenähtud farmakoloogiliste toimeainete jääkide piirnormid tuleb kehtestada kooskõlas määrusega (EÜ) nr 470/2009.
            
         
               (2)
            
            
               Farmakoloogilised toimeained ja nende liigitus loomsetes toiduainetes sisalduvate jääkide piirnormide järgi on sätestatud komisjoni 22. detsembri 2009. aasta määruse (EL) nr 37/2010 (mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi) (2) lisas.
            
         
               (3)
            
            
               Aine naatriumsalitsülaat on lisatud määruse (EL) nr 37/2010 lisa tabelisse 1 lubatud toimeainena ainult suukaudseks manustamiseks sigade ja veiste (välja arvatud loomad, kelle piima tarvitatakse inimtoiduks) ning kõikide toiduloomade liikide puhul (välja arvatud kalad) üksnes paikseks kasutamiseks.
            
         
               (4)
            
            
               Euroopa Ravimiametile on esitatud taotlus lisada olemasolevasse naatriumsalitsülaadi kirjesse ka kalkunid.
            
         
               (5)
            
            
               Kasutades ja kohandades olemasolevaid andmeid atsetüülsalitsülaadi kohta, on veterinaarravimite komitee määranud salitsüülhappe lubatud päevaseks tarbitavaks koguseks, naatriumsalitsülaadi markerjäägiks, 0,38 mg inimese või 0,0063 mg kilogrammi kehamassi kohta.
            
         
               (6)
            
            
               Kuna naatriumsalitsülaadi jäägid kaovad kalkunitest, kelle puhul kõnealust toimeainet kasutati, 24 tunni jooksul, tegi veterinaarravimite komitee 13. jaanuari 2010. aasta arvamuses ettepaneku ajutiste jääkide piirnormide kohta kalkunite lihaskoes, nahas, rasvkoes, maksas ja neerus. Need piirnormid moodustavad 96 % jääkide maksimaalsest päevasest kogusest toiduna tarvitatavas kalkunis.
            
         
               (7)
            
            
               Kuna asjakohane teave naatriumsalitsülaadi jääkide kadumise kohta munades ei ole kättesaadav, ei saa veterinaarravimite komitee toimeaine ohutust hinnata. Seega ei peaks naatriumsalitsülaati kasutama loomade puhul, kellelt saadakse inimtoiduks tarvitatavaid mune.
            
         
               (8)
            
            
               Naatriumsalitsülaadi kirjet tuleks määruse (EL) nr 37/2010 lisa tabelis 1 muuta nii, et see sisaldaks naatriumsalitsülaadi soovituslikke ajutisi jääkide piirnorme kalkunite puhul ja jätaks välja loomad, kellelt saadakse inimtoiduks tarvitatavaid mune. Kõnealuses tabelis esitatud naatriumsalitsülaadi ajutised jääkide piirnormid aeguvad 1. jaanuaril 2015.
            
         
               (9)
            
            
               On asjakohane näha ette mõistlik ajavahemik, et asjaomased sidusrühmad saaksid võtta vajalikke meetmeid uute jääkide piirnormide järgimiseks.
            
         
               (10)
            
            
               Käesolevas määruses sätestatud meetmed on kooskõlas veterinaarravimite alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 37/2010 lisa muudetakse vastavalt käesoleva määruse lisale.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse alates 12. detsembrist 2010.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. oktoober 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 152, 16.6.2009, lk 11.
   
      (2)  ELT L 15, 20.1.2010, lk 1.
   
      LISA
      Määruse (EL) nr 37/2010 lisa tabelis 1 asendatakse kirje naatriumsalitsülaadi kohta järgmise kirjega:
      
         
                     Farmakoloogiline toimeaine
                  
                  
                     Markerjääk
                  
                  
                     Loomaliik
                  
                  
                     Jääkide piirnorm
                  
                  
                     Sihtkoed
                  
                  
                     Muud sätted (vastavalt määruse (EÜ) nr 470/2009 artikli 14 lõikele 7)
                  
                  
                     Terapeutiline liigitus
                  
               
                     „Naatriumsalitsülaat
                  
                  
                     EI KOHALDATA
                  
                  
                     Veised, sead
                  
                  
                     Jääkide piirnorme ei nõuta
                  
                  
                     EI KOHALDATA
                  
                  
                     Suukaudseks kasutuseks
                     Ei kasutata loomade puhul, kellelt saadakse inimtoiduks tarvitatavat piima
                  
                  
                     KIRJE PUUDUB
                  
               
                     Kõik toiduloomade liigid, välja arvatud kala
                  
                  
                     Jääkide piirnorme ei nõuta
                  
                  
                     EI KOHALDATA
                  
                  
                     Üksnes paikseks kasutuseks
                  
               
                     Salitsüülhape
                  
                  
                     Kalkun
                  
                  
                     400 μg/kg
                  
                  
                     Lihaskude
                  
                  
                     Välja arvatud loomad, kellelt saadakse inimtoiduks tarvitatavaid mune
                     Jääkide ajutised piirnormid aeguvad 1. jaanuaril 2015
                  
                  
                     Põletikuvastased ained Mittesteroidsed põletikuvastased ained”
                  
               
                     2 500 μg/kg
                  
                  
                     Nahk ja rasvkude
                  
               
                     200 μg/kg
                  
                  
                     Maks
                  
               
                     150 μg/kg
                  
                  
                     Neer